ประจำเดือนหนูมาล่าสุดคืนวันที่9 มีนาคม และเป็นหนักแค่2วัน หลังจากนั้นก็มีกะปริดกะปรอย 2วันแล้วก็หายไป หลังจากนั้นได้มี พสพ กับแฟนแต่หลั่งนอก พอวันที่18 มีนาคม หลังมี พสพ มีอาการเลือดออกทางช่องคลอดเล็กน้อย เป็นสีแดงสดแรกๆและสีเข้มขึ้น และมีอาการเจ็บท้องน้อย ช่วงนี้เหนื่อยง่าย และมีอาการเบื่อๆเบื่ออาหาร เบื่อไปเที่ยว ไม่อยากไปไหนไม่อยากทำอะไรเลยคะ แบบนี้จะท้องมั้ยคะ
สวัสดีค่ะ เลือดที่ออกในวันที่ 18 มี.ค. นั้น อาจเป็นเลือด1. เลือดออกช่วงไข่ตกเนื่องจากเริ่มมีประจำเดือนในวันที่ 9 มี.ค. นับจนถึงวันที่ 18 มี.ค. ได้ 10 วัน จึงอาจเป็นไปได้ว่าเป็นช่วงที่มีไข่ตก (หากเป้นคนที่มีระยะห่างระหว่างรอบประจำเดือนสั้น เช่น 24 วัน) ซึ่งของไข่ตก บางรายอาจมีเลือดออกปริมาณเล็กน้อย รวมถึงมีอาการปวดท้องน้อยได้ แต่จะไม่เกิน 1 วัน2. เลือดออกผิดปกติจากสาหเตุต่างๆ เช่น- ความผิดปกติของการตั้งครรภ์ เช่น แท้งคุกคาม ซึ่งหากประจำเดือนมาไม่สม่ำเสมอ ประวัติของประจำเดือนอาจเชื่อถือไม่ได้- ผลข้างเคียงจากการใช้ยาต่างๆ เช่นยาเม็ดคุมกำเนิดยาฉีดคุมกำเนิดยาฝังคุมกำเนิดรวมถึงยาบางอย่าง เช่น ยาป้องกันการแข็งตัวของเลือด ยาต้านเศร้า เป็นต้น-มีการอักเสบติดเชื้อในช่องคลอดหรือมีการอักเสบติดเชื้อในโพรงมดลูกซึ่งมักมีตกขาวที่ผิดปกติร่วมด้วย และอาจมีปวดท้องน้อยร่วมด้วยได้- ความผิดปกติที่มดลูกและรังไข่ เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งรังไข่ มะเร็งปากมดลูก- การทำงานผลิตฮอรโมนของรังไข่ผิดปกติ เช่น ภาวะที่มีถุงน้ำในรังไข่หลายใบ (PCOS)- มีโรคในระบบอื่นๆ เช่น มีภาวะเกร็ดเลือดต่ำ เกร็ดเลือดทำงานผิดปกติ มี ภาวะไทรอยด์ฮอร์โมนต่ำ เป็นต้นแนะนำให่สังเกตอาการไปก่อนค่ะ หากมาเพียงวันดียวแล้วหายไป ก็อาจไม่ต้องทำอะไร แต่หากยังคงมีเลือดออกที่ผิดปกติดังกล่าวต่อเนื่องอีกหลายวัน หรือมีปวดท้องน้อยมาก หรือมีตกขาวที่ผิดปกติ ควรไปพบสูติ-นรีแพทย์เพื่อหาสาเหตุค่ะ ในเบื้องต้นหากมีเพศสัมพันธ์และมีประจำเดือนไม่สม่ำเสมอ ควรลองตรวจหาการตั้งครรภ์ด้วยค่ะ